**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για την εκμίσθωση διαμερισμάτων /οικιών στο πλαίσιο της προσωρινής στέγασης προσφύγων**

**ΑΡΘΡΟ 1 : ΕΙΣΑΓΩΓΗ**

Η Δημοτική Κοινωφελής Επιχείρηση Λάρισας (ΔΗ.Κ.Ε.Λ.) σύναψε σύμβαση συνεργασίας με την Ύπατη Αρμοστεία του ΟΗΕ για τους πρόσφυγες , με χρηματοδότηση της Πολιτικής Προστασίας και Ανθρωπιστικής Βοήθειας της Ευρωπαϊκής Ένωσης για την υλοποίηση του έργου «AccommodationandAssistancetoasylumseekersandrelocationcandidatesinLarisa» (αρ. σύμβασης GR01/2017/0000000129/00). Το έργο συνίσταται στη δημιουργία 420 θέσεων προσωρινής φιλοξενίας στην Λάρισα για αιτούντες άσυλο και υποψηφίους για μετεγκατάσταση (relocation) από τη χώρα , κατανεμημένων σε 70 διαμερίσματα / οικίες στην πόλη της Λάρισας ή σε κοντινούς οικισμούς. Στους φιλοξενούμενους θα παρέχεται ολοκληρωμένη υποστήριξη από εξειδικευμένο προσωπικό , όπως κοινωνικούς επιστήμονες , διερμηνείς συνοδούς κ.α. , το οποίο θα προσληφθεί στο πλαίσιο του έργου.

Με βάση τα παραπάνω δεδομένα , η ΔΗ.Κ.Ε.Λ. προτίθεται να μισθώσει διαμερίσματα / κατοικίες στην πόλη της Λάρισας ή σε κοντινές κοινότητες / οικισμούς , υπο τον όρο ότι διασφαλίζουν την πρόσβαση σε βασικές υπηρεσίες και υποδομές (νοσοκομείο , κοινωφελείς δομές , ΑΤΜ, σούπερ-μάρκετ και αγορές αγαθών , στάση αστικής συγκοινωνίας).

**ΑΡΘΡΟ 2 : ΕΛΑΧΙΣΤΕΣ ΠΡΟΔΙΑΓΡΑΦΕΣ**

Οι κατοικίες που θα εκμισθωθούν για την φιλοξενία των προσφύγων θα πρέπει να ικανοποιούν κατ ‘ ελάχιστο τις ακόλουθες προδιαγραφές :

* Να βρίσκονται κατά προτεραιότητα εντός της πόλης της Λάρισας ή σε κοντινές κοινότητες / οικισμούς.
* Να έχουν επαρκή χώρο για 4- 6 άτομα , με ελάχιστο μέγεθος 60 τμ, κατ’ελάχιστο , μία τουαλέτα και κουζίνα.
* Να βρίσκονται σε τοποθεσία , η οποία θα διασφαλίζει την πρόσβαση σε βασικές υπηρεσίες και υποδομές (νοσοκομείο , κοινωφελείς δομές , σούπερ – μάρκετ και αγορές αγαθών , στάση αστικής συγκοινωνίας ).
* Να διαθέτουν καλές συνθήκες υγιεινής , φρέσκο και επαρκή αερισμό, φυσικό φωτισμό , πόσιμο νερό και σύνδεση με υποδομές αποχέτευσης.
* Να διαθέτουν ή να υπάρχει πρόβλεψη για επαρκή θέρμανση , κλιματισμό και ζεστό νερό.
* Να έχουν τα απαραίτητα πιστοποιητικά για την ενοικίαση ακινήτων , όπως αυτά ορίζονται από το σχετικό κανονιστικό πλαίσιο (ενεργειακό , ηλεκτρολόγου), πριν την υπογραφή του μισθωτηρίου συμβολαίου.
* Είναι επιθυμητή η πρόσβαση σε αυτά των ατόμων με κινητικά προβλήματα.

**ΑΡΘΡΟ 3 : ΛΕΠΤΟΜΕΡΕΙΕΣ ΜΙΣΘΩΣΗΣ**

* Η μίσθωση των ακινήτων θα πραγματοποιηθεί από τη ΔΗ.Κ.Ε.Λ. , η οποία θα συνάψει μισθωτήριο συμβόλαιο με τους ιδιοκτήτες . Το μισθωτήριο συμβόλαιο θα αναρτηθεί στο σύστημα ΤΑΧΙS.
* H ΔΗ.Κ.Ε.Λ. θα αναλάβει απευθείας την πληρωμή των λογαριασμών ΔΕΚΟ και των κοινοχρήστων . Οι λογαριασμοί θα εκδίδονται στην επωνυμία της εταιρείας (εκτός αν κάτι τέτοιο δεν είναι εφικτό).
* Έχει προβλεφθεί ποσό για την πλήρη αποκατάσταση τυχόν ζημιών που θα προκληθούν στα διαμερίσματα / οικίες , σε όλη την διάρκεια ισχύος της σύμβασης , εφόσον πιστοποιηθεί ότι για τις ζημίες αυτές ευθύνονται οι φιλοξενούμενοι και όχι ο ιδιοκτήτης.
* Η διάρκεια του μισθωτηρίου συμβολαίου θα εκτείνεται ως τις 31/12/2017 , με δυνατότητα ανανέωσης σε περίπτωση συνέχισης του προγράμματος.
* Το ύψος του μισθώματος θα κλιμακώνεται ανάλογα με τα χαρακτηριστικά (μέγεθός, όροφος, θέση , παροχές ) και την κατάσταση του κάθε διαμερίσματος / οικίας , με ανώτατο όριο μισθώματος τα 320 € ανά μήνα . Το ύψος μισθώματος θα παραμείνει σταθερό σε όλη την διάρκεια της σύμβασης.
* Θα οριστούν στελέχη από την ΔΗ.Κ.ΕΛ. επιφορτισμένα με την καθημερινή επίβλεψη των διαμερισμάτων που θα μισθωθούν . Τα στελέχη αυτά θα είναι διαθέσιμα προς επικοινωνία με τους ιδιοκτήτες ανά πάσα στιγμή , για επίλυση τυχόν προβλημάτων.
* Σε περίπτωση επιπλωμένων διαμερισμάτων / οικιών , το σύνολο της επίπλωσης θα πρέπει να απομακρυνθεί με ευθύνη του ιδιοκτήτη πριν την ημερομηνία παράδοσης. Εφόσον η επίπλωση παραμείνει στο διαμέρισμα / οικία μετά την ημερομηνία παράδοσης ο μισθωτής δεν φέρει ευθύνη για τυχόν φθορές που θα προκληθούν σε αυτήν.
* Με την υπογραφή του μισθωτηρίου συμβολαίου , παρέχεται η δυνατότητα προπληρωμής όλων των ενοικίων για την περίοδο μίσθωσης , έως και το τέλος του έτους (31/12/2017).
* Στην περίπτωση που υπάρχουν τεχνικές ελλείψεις (π.χ. βάψιμο , ηλεκτρολογικές ατέλειες κ.α.) και εφόσον απαιτηθεί από την ΔΗ.Κ.Ε.Λ , ο ιδιοκτήτης θα πρέπει να προβεί υποχρεωτικά στις απαραίτητες τεχνικές εργασίες (πριν την παράδοση του διαμερίσματος προς ενοικίαση και εντός συγκεκριμένου χρονικού διαστήματος), προκειμένου αυτό να καταστεί λειτουργικό , σύμφωνα με τα προβλεπόμενα στην παρούσα πρόσκληση.

**ΑΡΘΡΟ 4 : ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Οι ενδιαφερόμενοι ιδιοκτήτες ακινήτων που ικανοποιούν τις παραπάνω προϋποθέσεις καλούνται να υποβάλλουν Αίτηση Εκδήλωσης Ενδιαφέροντος έως τις **20/10/17 και ώρα 14:00 .** Η Αίτηση εκδήλωσης ενδιαφέροντος υποβάλλεται μέσω προτύπου που είναι διαθέσιμο στα γραφεία της ΔΗ.Κ.Ε.Λ (Δ/νση : Γαριτσίου & Λευκίππου , Λάρισα , 1ος όροφος) και είναι ηλεκτρονικά διαθέσιμο στον σύνδεσμο ……………………………

Η Αίτηση Εκδήλωσης Ενδιαφέροντος υποβάλλεται υποβάλλεται (υπογεγραμμένη ) από τον ιδιοκτήτη ή άλλο πρόσωπο που φέρει σχετική εξουσιοδότηση , ως εξής :

* Ιδιοχείρως στο πρωτόκολλο της ΔΗ.Κ.Ε.Λ. (Λάρισα , Γαριτσίου & Λευκίππου , 1ος όροφος ) καθημερινά – ώρες 10:00 -14:00
* Ταχυδρομικώς στην Ταχυδρομική Διεύθυνση :,Γαριτσίου & Λευκίππου , ΤΚ 41335 , Λάρισα.
* Με αποστολή ηλεκτρονικού μηνύματος στη διεύθυνση dikel2004@gmail.com, στο οποίο επισυνάπτεται (υπογεγραμμένο ) το αρχείο της αίτησης , ψηφιακά σαρωμένο (σε μορφή pdfή jpg)

Σε περίπτωση υπογραφής της Αίτησης από άτομο που φέρει εξουσιοδότηση , η Αίτηση συνοδεύεται από το έγγραφο της εξουσιοδότησης (Έντυπη εξουσιοδότηση με βεβαίωση γνήσιου υπογραφής ή συμβολαιογραφικό πληρεξούσιο ).

Στον φάκελο υποβολής ή στο ηλεκτρονικό μήνυμα θα πρέπει να αναφέρεται η ένδειξη **«Για τη μίσθωση διαμερισμάτων / οικιών στο πλαίσιο της προσωρινής στέγασης προσφύγων»**

Διευκρινίζεται ότι η παρούσα δεν αποτελεί πρόσκληση υποβολής προσφοράς και η ΔΗ.Κ.Ε.Λ. δεν δεσμεύεται να συνάψει σύμβαση με όσους εκδηλώσουν σχετικό ενδιαφέρον . Η τελική επιλογή των διαμερισμάτων θα πραγματοποιηθεί μετά από επιτόπιο έλεγχο των διαμερισμάτων / οικιών από ομάδα εξειδικευμένων στελεχών της εταιρείας και οριστικοποίηση του ύψους του μισθώματος , σε συμφωνία με τον ιδιοκτήτη. Οι Αιτήσεις θα εξεταστούν με σειρά προτεραιότητας και γι’ αυτό ενθαρρύνονται οι ιδιοκτήτες να τις υποβάλλουν το ταχύτερο δυνατόν.

**ΑΡΘΡΟ 5 : ΔΙΑΔΙΚΑΣΙΑ ΥΠΟΓΡΑΦΗΣ ΣΥΜΒΑΣΗΣ**

* Μετά την υποβολή της Αίτησης Εκδήλωσης Ενδιαφέροντος , ομάδα στελεχών της ΔΗ.Κ.Ε.Λ. θα προβούν σε επιτόπιο έλεγχο του διαμερίσματος / οικίας , σε συνεννόηση με τον ιδιοκτήτη.
* Σε περίπτωση που το διαμέρισμα / οικία κριθεί κατάλληλο , προτείνεται στον ιδιοκτήτη το ύψος του μισθώματος.
* Σε περίπτωση συμφωνίας και απόφασης εκ μέρους της ΔΗ.Κ.Ε.Λ. για υπογραφή σύμβασης , υποβάλλονται από τον ιδιοκτήτη – υποχρεωτικά – τα κάτωθι δικαιολογητικά σύμβασης :
* Αντίγραφο Δελτίου Ταυτότητας ιδιοκτήτη/ων
* Αντίγραφο Τίτλου κυριότητας ακινήτου
* Υπεύθυνη Δήλωση περί σύμφωνης γνώμης συνιδιοκτητών (μόνο σε περιπτώσεις συνιδιοκτησίας)
* Ευκρινές αντίγραφο 1ης σελίδας τραπεζικού λογαριασμού του ιδιοκτήτη
* Αντίγραφο λογαριασμού ΔΕΗ και ΔΕΥΑΛ με εμφανείς τους αριθμούς παροχής
* Πιστοποίηση ηλεκτρολογικής καταλληλόλητας και ηλεκτρολογικό σχέδιο από ηλεκτρολόγο
* Πιστοποιητικό ενεργειακής απόδοσης
* Υπεύθυνη Δήλωση του ιδιοκτήτη /ων για την υλοποίηση των απαραίτητων τεχνικών εργασιών προς παράδοση του διαμερίσματος , εντός συγκεκριμένου χρονικού διαστήματος (θα αναγράφεται στο σώμα της δήλωσης).

Για περαιτέρω πληροφόρηση , παρακαλώ επικοινωνήστε :

Τηλέφωνα επικοινωνίας : 2410661727

Πρόσωπα επαφής : ΚΑΛΦΑ ΜΑΡΙΑ

E mail: dikel2004@gmail.com

 Ο πρόεδρος του Δ.Σ.

 Μπαμπαλής Δημήτριος